มาเดินเล่นถนนคนเดินสันกำแพง
เดินผ่านร้านนี้ทีไรเห็นคนเยอะตลอดวันนี้ได้โอกาสก็เลยลองแวะดู เป็นร้านขายขนมจีนที่มีโต๊ะให้นั่งเพียงไม่กี่โต๊ะเท่านั้น มีขายไม่ว่าจะเป็นขนมจีนน้ำเงี้ยว/น้ำยา/น้ำยาป่าและสุกี้แห้ง แต่แอบเห็นลูกค้าท่านอื่นสั่งขนมจีนน้ำยากันเยอะเลยลองสั่งมาทานดูบ้าง ไม่ผิดหวังจริงๆค่ะ น้ำยาข้นคลั่ก นัว อร่อยกลมกล่อมเหลือเกิน รสชาติเผ็ด กำลังดี หวานไม่แหลมมากทานคู่กับไข่ยางมะตูมเข้ากันเป็นอย่างดี มีผักไว้คอยบริการ เลือกทานได้ตามสะดวก ไม่แปลกใจจริงๆว่าทำไม เวลามาเดินถนนคนเดินผ่านร้านนี้ คนแน่นตลอด